સુભાષ હોસ્પીટલના ત્રીજા ફ્લોર પર આવેલા ICUમા,રોડ તરફ રહેલી બારી સામે બેઠો છે.સવારના સુયઁના કિરણો તેની આંખો પર પડી રહ્યા છે.બહારથી ધીમી ગતિએ આવી રહેલો પવન,તેના માથાના વાળને ઉડાડી રહ્યો છે.સુભાષના બન્ને હાથ પર,ઇન્જેકશનના બોટલો ચડી રહ્યા છે.સુભાષની છાતી પર ECGના ઇલેકટ્રોડ લાગેલા છે.આ ઇલેકટ્રોડ સુભાષના દિલના ધબકારાની તીવ્રતાના દશઁન ,ECGના મોનિટર પર કરાવી રહ્યા છે. સુભાષ બારીની બહાર રોડ પર જઇ રહેલા વાહનો અને માણસોને જોઇ રહ્યો હતો.એક માણસ ઝડપથી રોડ ઓળંગી રહ્યો હતો અને એક માણસ પોતાની કાર પુર ઝડપે ચલાવી રહ્યો હતો. તો એક માણસ કેક લઇને રોડ તરફ આવી રહ્યો હતો.સુભાષની આંખો આ જોઇ રહી હતી અને તેનુ મગજ તેના વિશે વિચારી રહ્યુ હતુ.